|  |  |  |  |
| --- | --- | --- | --- |
| |  | | --- | | **Žodžių darybos netikslumai** | | Dažnai pasitaiko žodžių darybos klaidų, kurios atsiranda dėl šių priežasčių:  Pasirenkamas ne tas darybinis elementas, reikėtų vartoti be darybinio elemento, pvz.:   * pravesti pamoką – vesti; * konstitucinė pataisa – Konstitucijos; * neapmokamos atostogos – nemokamos; * pasirašinėti sutartis – pasirašyti; * pasitobulinimo kursai – tobulinimosi kursai; * prabalsuoti – balsuoti.   Pasirenkamas ne tas darybinis elementas, reikėtų vartoti kitą darybinį elementą, pvz.:   * apiforminti dokumentus – įforminti; * daeiti – prieiti, nueiti; * telefono pakrovėjas – kroviklis; * išjungėjas – jungiklis, jungtuvas, jungtukas; * bedarbystė – nedarbas. | |  |

Žodis ar žodžių junginys sudaromas ne su tuo žodžiu, vietoje jo vartojame kitą žodį ar žodžių junginį, pvz.:

* atstatyti nepriklausomybę – atkurti;
* neužilgo – netrukus, greit, tuoj;
* nuimti greitį – sumažinti;
* niekadėjas – nenaudėlis;
* uždėti (baudą, sankcijas, areštą) – skirti.

Sudaromi netaisyklingi dūriniai, kurie taisomi įvairiai, pvz.:

* bendrakaltininkis – bendrakaltis;
* elektroskaitiklis – elektros skaitiklis;
* spectarnybos – specialiosios tarnybos;
* genrangovas – generalinis rangovas;
* orgkomitetas – organizacinis komitetas.